Diari Oficial de la Generalitat Valenciana


Sumari del DOGV 5648, del 27-11-2007 (2007/14567)

CONVOCATÒRIA 058/2007, de la Direcció General d'Administració Autonòmica, per la qual s'anuncien, per a la seua provisió pel sistema de lliure designació, dos llocs de treball de naturalesa funcionarial, a la Conselleria d'Educació.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5648

Data del DOGV
:   27-11-2007

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2007/14029


Data del document
:   19-11-2007

Organisme emissor
:   Conselleria de Justícia i Administracions Públiques

Tipus de document
:   Anunci

Anàlisi jurídica

 Descriptors 

:   * administració regional
    * concurs administratiu
    * professió administrativa

CONVOCATÒRIA 058/2007, de la Direcció General d'Administració Autonòmica, per la qual s'anuncien, per a la seua provisió pel sistema de lliure designació, dos llocs de treball de naturalesa funcionarial, a la Conselleria d'Educació. [2007/14616]  
Vist que hi ha dos llocs de treball vacants dels grups A i B, sector especial/docent, a la conselleria d'Educació, la provisió dels quals s'ha d'efectuar pel sistema de lliure designació, d'acord amb el que disposen la Llei de la Funció Pública Valenciana i el Decret 33/1999, de 9 de març, pel qual s'aprova el Reglament de Selecció, Provisió de Llocs de Treball i Carrera Administrativa del Personal, comprés en l'àmbit d'aplicació de la Llei de la Funció Pública Valenciana, i fent ús de les competències que legalment tinc conferides, aquesta Direcció General resol convocar, per a la seua provisió, el lloc de treball que es relaciona en la base tercera d'aquesta resolució, d'acord amb les bases següents:  
Primera. Participants  
Podran participar en aquesta Convocatòria els funcionaris de carrera de l'administració del Consell de la Generalitat o de les corporacions locals de la Comunitat Valenciana, seleccionats pel sistema previst per l'article 10.1 del Text Refós de la Llei de Funció Pública Valenciana, del mateix grup i sector del lloc que es convoca, que reunisquen els requisits i condicions d'aquest d'acord amb la seua respectiva classificació.  
Segona. Presentació de sol·licituds  
Les sol·licituds, adaptades al model que es publica en l'annex I, hauran de presentar-se en el termini de 15 dies hàbils comptats des de l'endemà de la publicació d'aquesta Convocatòria en el Diari Oficial de la Comunitat Valenciana. El que podrà fer-se al Registre General de la conselleria de Justícia i Administracions Públiques, Historiador Chabàs, 2, 46870 València, als serveis centrals i territorials de les distintes conselleries o a les oficines públiques a què fa referència l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
A la sol·licitud s'adjuntarà fotocòpia del DNI del sol·licitant, curriculum vitae i documentació justificativa dels mèrits al·legats. Si l'esmentada documentació ja consta al Registre de Personal de la Generalitat, només caldrà citar-la en la sol·licitud, sense aportar els documents corresponents.  
Els participants que sol·liciten uns quants llocs inclosos en la mateixa convocatòria, hauran de presentar una instància per a cada un d'aquests, i hi hauran d'indicar l'orde de preferència.   
No caldrà presentar la documentació en totes les sol·licituds, sinó només en aquella el lloc de la qual se sol·licite en primer lloc.  
Tercera. Llocs que es poden sol·licitar  
Lloc de treball número: 11517. cap de la Secció de Registre de Centres Docents no Universitaris.  
conselleria/Organisme: conselleria de Cultura, Educació i Esport.  
Centre de destinació: Direcció General d'Ensenyament.  
Localitat lloc: València.  
Naturalesa: funcionarial.  
Sector: especial/docent.  
Requisits: grup A/B. Docents grup A. Docents grup B. Estadístics/iques grup A. Estadístics/iques grup B.  
Complement de destinació: nivell 24  
Complement específic: E042  
Forma de provisió: lliure designació  
Funcions: coordinar la gestió i tramitació de totes les incidències relatives al Registre de Centres Docents de la Comunitat Valenciana, custodiar la documentació que l'integra, emetre certificats, si és el cas. Elaborar informes sobre la situació registral i qualsevol tasca complementària relativa al manteniment i actualització del Registre.  
2. Lloc de treball número: 14394. Cap de la Secció de Dinamització Lingüística  
conselleria/Organisme: conselleria de Cultura, Educació i Esport  
Centre de destinació: Secretaria Autonòmica de Cultura i Política Lingüística  
Localitat lloc: València  
Naturalesa: funcionarial  
Sector: especial/docent  
Requisits: grup A/B. Coneixement Superior del Valencià (JQCV). Assessor lingüístic. Docents grup A. Docents grup B. Tècnic mitjà en promoció lingüística.  
Complement de destinació: nivell 24  
Complement específic: E042  
Forma de provisió:lliure designació.  
Funcions: coordinar la realització dels programes de promoció dels coneixements del valencià dels funcionaris i personal laboral dels centres i serveis de la Generalitat Valenciana. Coordinar i informar les tasques de dinamització de l'ús oficial del valencià en els distints serveis de l'administració pública. Seguiment, anàlisi i avaluació del desenrotllament dels cursos de valencià per a funcionaris i de les tasques dels dinamitzadors lingüístics en els àmbits de la seua actuació.  
Quarta. Comissió de Valoració  
La Comissió de Valoració de la present Convocatòria estarà integrada per:  
Titulars:  
President:  
Antonio Peña Ferrando, cap d'Àrea de Recursos Humans i Assumptes Generals, conselleria d'Educació.  
Vocals:  
- Vicent Satorres Calabuig, cap d'Àrea de Política Lingüística.conselleria d'Educació.  
- Julio Gómez Fernández, cap d'Àrea de Personal Docent. conselleria d'Educació.  
- Alejandro Argente Sanz, cap del Servei Central d'Inspectors, conselleria d'Educació.  
- Jesús García Martínez, cap d'Àrea de Formació Professional. conselleria d'Educació.  
- Un representant del Sindicat CCOO.  
- Un representant del Sindicat UGT.  
- Un representant del Sindicat IGEVA  
- Un representant del Sindicat CSIF.  
- Un representant del Sindicat STAPV-Iv.  
Vocal secretària:  
Ana Masiá Llorca, representant de la Direcció General d'Administració Autonòmica.  
Suplents:  
President:  
Antonio Ricart Rodrigo, cap del Servei de Personal Administratiu i Laboral, conselleria d'Educació.  
Vocals:  
- Antonio Daniel Martín Calvo, cap del Servei de Planificació Educativa, conselleria d'Educació.  
- Mario Puig Prats, cap d'Àrea d'Ordenació, conselleria d'Educació.  
- Jose Luis Blasco Guiral, cap del Servei de Programes d'Innovació i Suport Escolar, conselleria d'Educació.  
- Vicente Tortosa Reig, cap del Servei d'Ús Oficial i Acreditació de Coneixement del Valencià, conselleria d'Educació.  
- Un representant del Sindicat CCOO.  
- Un representant del Sindicat UGT.  
- Un representant del Sindicat IGEVA.  
- Un representant del Sindicat CSIF.  
- Un representant del Sindicat STAPV-Iv.  
Vocal secretària:  
Teresa Gadea Cola, representant de la Direcció General d'Administració Autonòmica.  
El funcionament de la Comissió de Valoració s'adaptarà al que establix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per als òrgans col·legiats.  
Cinquena. Adjudicació de destinacions  
La Comissió de Valoració, immediatament abans de redactar la proposta de resolució, la posarà de manifest als interessats en el tauler d'anuncis dels serveis centrals de València i els territorials de Castelló, Alacant i València, de la conselleria de Justícia i Administracions Públiques.  
Les persones interessades podran, en un termini de 10 dies hàbils, al·legar i justificar el que estimen pertinent davant de la Comissió de Valoració de la Convocatòria. Una vegada redactada per la Comissió la proposta de resolució, amb les al·legacions i justificacions presentades, tant les estimades com desestimades, seran elevades a la conselleria corresponent. El conseller o òrgan competent en què radique el lloc emetrà un informe previ al corresponent nomenament en relació amb el candidat que considere més idoni, tenint en compte els criteris de mèrit i capacitat discrecionalment adoptats. A la vista d'allò que s'ha exposat, es dictarà la resolució que procedisca i la remetrà a la Direcció General d'Administració Autonòmica per a la seua publicació.  
De conformitat amb el que es disposa en els paràgrafs 2n i 3r de l'article 16.10 de la Llei de Funció Pública Valenciana, en relació amb el Decret 7/2007, de 28 de juny, del President de la Generalitat, pel qual es determinen les conselleries en què s'organitza l'administració de la Generalitat, els llocs convocats s'adjudicaran d'acord amb la nova adscripció derivada de la mencionada estructura organitzativa.  
Sisena. Resolució del Concurs  
Aquesta Convocatòria es resoldrà en un termini no superior a tres mesos, comptats des de l'endemà a la data d'acabament del termini de presentació d'instàncies.  
En la resolució d'aquesta Convocatòria s'indicarà expressament la data de començament dels terminis de cessament i presa de possessió.  
No obstant això, la conselleria o òrgan competent en què radique el lloc podrà proposar que es declare desert el lloc, malgrat que hi haja candidats que reunisquen els requisits mínims exigits, si considera que cap resulta idoni per al lloc convocat.  
Setena. Recursos  
La present Resolució posa fi a la via administrativa. D'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com als articles 8, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, els interessats poden interposar recurs de reposició, amb caràcter potestatiu, davant de l'òrgan que ha dictat aquesta resolució, en el termini d'un mes a comptar de l'endemà al de la seua publicació. Alternativament, si no es recorre en reposició, pot interposar-se recurs contenciós administratiu davant del Jutjat Contenciós Administratiu de la ciutat de València, en el termini de dos mesos a comptar del següent al de la publicació de la present Resolució.  
València, 19 de novembre de 2007. El director general d'Administració Autonòmica: Pedro Javier García Ribot.  
ANNEX I  
Model d'instància  
Núm. convocatòria: ... Núm. lloc: ...  
Conselleria: ...  
Ordre de preferència: ...  
Cognoms: ...  
Nom: ... DNI/NRP: ...  
Adreça oficial: ...  
Telèfon oficial: ... Fax més pròxim: ...  
Adreça particular: ...  
Relació professional amb la Generalitat Valenciana: ...  
Núm. lloc actual: ... Conselleria: ...  
Relació professional amb altres administracions públiques: ...  
Destinació actual: ...  
Cos/escala a què pertany: ...  
Llista de documents que presenta (assenyaleu amb una x):  
 1. Fotocòpia del DNI.  
 2. Currículum.  
 3. Certificacions relatives a:  
 3.1. Antiguitat.  
 3.2. Titulacions.  
 3.3. Grau personal.  
 3.4. Treball realitzat  
 3.5. Cursos de formació i perfeccionament.  
 3.6. Coneixements de valencià.  
 3.7. Coneixements d'idiomes comunitaris.  
 4. Altres certificats.  
València, ... d ... de 2007  
Firma  
DIRECCIÓ GENERAL D'ADMINISTRACIÓ AUTONÒMICA